Nafarroako Parlamentuko Mahaiak, 2017ko azaroaren 6an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Artikako ikasleak Haur Hezkuntzan, Lehen Hezkuntzan eta Bigarren Hezkuntzan eskolatzeko erreferentzia-ikastetxeak ezartzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2017ko azaroaren 6an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikia dagoen Alberto Catalán Higueras jaunak, Legebiltzarreko Erregelamenduko 188. artikuluan eta hurrengoetan ezarritakoaren babesean, honako galdera hauek aurkezten ditu, idatziz erantzun dakizkion:

Artikako Kontzejuko (Berriobeitiko Udala) eskola-umeak Antsoaingo Ezkaba ikasketxean eta Iruñeko Doña Mayor de Navarra ikastetxean eskolatzen dira, beren familiek etxebizitza non duten. Hartara, Hezkuntza Departamentuak ikasle horien talde bati garraio- eta jantoki-zerbitzua finantzatu zien.

2016-2017 ikasturtetik hona, Hezkuntza Departamentuak kendu egin du garraio- eta jantoki-zerbitzuaren finantzaketa, zerbitzu horiek jasotzeko eskubiderik ez zegoela esanez.

Horrenbestez, honako galdera hauek aurkezten dira, idatziz erantzun dakien:

1. Hezkuntza Departamentuak noiz ezarriko ditu Artikako ikasleak Haur, Lehen eta Bigarren Hezkuntzan eskolatzeko erreferentziazko ikastetxeak? Departamentuaren ustez, zeintzuk dira erreferentziazko ikastetxerik egokienak?

2. Erreferentziazko ikastetxe horiek zehazten ez diren bitartean, Departamentuak ba al du ikasle horien garraio- eta jantoki-zerbitzua finantzatzeko asmorik?

Corellan, 2017ko azaroaren 2an

Foru parlamentaria: Alberto Catalán Higueras